"Mal-ewwel darba li smajt Je Me Casse kont naf li din kellha tkun il-kanzunetta li biha kelli nmur għall-Eurovision," hekk stqarret Destiny Chukunyere f'filmat li s-sit uffiċjali tal-YouTube Eurovision Song Contest tellgħu bħala parti mis-sensiela Music First. Hija tkompli tgħidqalet li meta l-kanzunetta ntagħżlet bdew jaħdmu biex jirfinawha u hija kuntenta biha mmens. Destiny, li għandha 18-il sena, tgħid li tliet kelmiet li jiddeskrivu din il-kanzunetta huma "enerġija", "qawwa" u "divertiment". Għal Destiny, il-kanzunetta tirrifletti l-karattru tagħha. Il-kanzunetta għandha messaġġ qawwi u l-aktar frażi li togħoġobha apparti "Excuse my French" hija "If i show some some skin if doesn't i'm giving in". Aqra: Tapit ta' 25,000 pjanta tal-fjuri għal Destiny Il-kantanta li nhar it-Tlieta 18 ta' Mejju se tkun qed tieħu sehem fl-ewwel semifinali tal-65 edizzjoni tal-Eurovision Song Contest twiegħed li flimkien mat-tim kreattiv tagħha qed jaħdmu biex iwasslu spettaklu memorabbli ta' tliet minuti fuq il-palk tal-Eurovision. Aqra: "Jien ġejt biex nagħmel dmiri" – Destiny It-Tnejn 17 ta' Mejju l-istazzjon 103 se jkun qed ixandar maratona ta' 18-il siegħa ta' mużika mis-6am sa nofsillejl dedikata lill-mużika mill-Eurovision. Aqra: Ġurnata dedikata għall-mużika mill-Eurovision fuq 103